KOMMISSIONENS BESLUTNING af 3. februar 1999 om afslutning af medlemsstaternes regnskaber over de udgifter, som de har afholdt for Den Europæiske Udviklings- og Garantifond for Landbruget, Garantisektionen, i 1995 (meddelt under nummer K(1999) 209) (1999/187/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik (1), senest ændret ved forordning (EF) nr. 1287/95 (2), særlig artikel 5, stk. 2,

efter høring af EUGFL-komitéen, og

ud fra følgende betragtninger:

Efter artikel 5, stk. 2, i forordning (EØF) nr. 729/70 afslutter Kommissionen på grundlag af medlemsstaternes årsregnskaber regnskaberne for de i artikel 4 i nævnte forordning omhandlede myndigheder og organer;

medlemsstaterne har sendt Kommissionen de dokumenter, der er nødvendige for at afslutte regnskaberne for 1995; i artikel 5, stk. 2, i forordning (EØF) nr. 729/70 er det fastsat, at regnskabsåret 1995 begyndte den 16. oktober 1994 og sluttede den 15. oktober 1995;

Kommissionen har udført den kontrol, der er fastsat i artikel 9, stk. 2, i forordning (EØF) nr. 729/70;

i artikel 8 i Kommissionens forordning (EØF) nr. 1723/72 af 26. juli 1972 om regnskabsafslutning for Den Europæiske Udviklings- og Garantifond for Landbruget, Garantisektionen (3), senest ændret ved forordning (EØF) nr. 295/88 (4), er det fastsat, at beslutningen om regnskabsafslutning omfatter bestemmelser af de udgifter, som hver medlemsstat har afholdt i løbet af det pågældende regnskabsår, og som skal afholdes af EUGFL, Garantisektionen; i artikel 102 i finansforordningen af 21. december 1977 (5), senest ændret ved Rådets forordning (EF) nr. 2444/97 (6) er der fastsat, at resultatet af beslutningen om regnskabsafslutningen, som eventuelt viser en forskel mellem de samlede udgifter, der efter artikel 100 og 101 er konteret et regnskabsår, og de samlede udgifter, som Kommissionen har godkendt ved regnskabsafslutningen, opføres under én artikel som plus- eller minusudgift;

efter artikel 2 og 3 i forordning (EØF) nr. 729/70 kan kun restitutioner ved udførsel til tredjelande og interventioner til regulering af landbrugsmarkederne, som henholdsvis ydes og foretages efter Fællesskabets regler inden for rammerne af den fælles markedsordning for landbruget, finansieres; kontrol har vist, at en del af de udgifter, som medlemsstaterne anmeldte, ikke opfylder disse betingelser og derfor må afvises; de beløb, som hver berørt medlemsstat anmeldte, de beløb, der blev godkendt som påhvilende EUGFL, Garantisektionen, og forskellen mellem de to beløb og forskellen mellem udgifter, der blev godkendt som påhvilende EUGFL, Garantisektionen, og udgifter, der blev konteret for året, er anført i bilaget til denne beslutning;

de udgifter, som Belgien, Danmark, Tyskland, Grækenland, Spanien, Frankrig, Irland, Italien, Luxembourg, Nederlandene, Portugal og Det Forenede Kongerige anmeldte som støtte til producenter af visse markafgrøder på henholdsvis 44 488 205 BEF, 217 632 480,18 DKK, 625 580 204,80 DEM, 704 353 447 GRD, 53 526 391 438 ESP, 3 032 760 954,71 FRF, 1 399 246,84 IEP, 171 798 906 560 ITL, 13 226 892 LUF, 201 888,89 NLG, 6 586 838 460 PTE og 88 604 051,26 GBP, var ikke omfattet af beslutningen om regnskabsåret 1994, fordi de endelige betalinger for oliefrø ikke blev foretaget før 1995, og resultaterne af EUGFL-undersøgelserne omfattede alle udgifter for 1994-høsten og ikke kun de forskud, der blev udbetalt i 1994; de udgifter, som Italien anmeldte for interventionsoplagring af olivenolie, androg 202 034 589 024 ITL, de udgifter, som Spanien anmeldte for støtte til fremme af forbruget af olivenolie, androg 42 574 312 665 ESP og udgifterne til præmier for moderfår og geder 1 390 733 000 ESP og til forbedring af mælkekvaliteten 101 802 242 ESP, og de udgifter, som Det Forenede Kongerige anmeldte for offentlig oplagring af oksekød (kun en del af de samlede udgifter), androg 1 849 000 GBP, var heller ikke omfattet af beslutningen om regnskabsafslutning for regnskabsåret 1994; disse beløb blev derfor tilføjet de udgifter, som medlemsstaterne anmeldte for regnskabsafslutningen for regnskabsåret 1995, og vil nu blive omfattet af regnskabsafslutning;

de udgifter, som Belgien, Danmark, Tyskland, Grækenland, Spanien, Frankrig, Irland, Italien, Luxembourg, Nederlandene, Portugal og Det Forenede Kongerige anmeldte som støtte til producenter af visse markafgrøder på henholdsvis 45 316 257 BEF, 224 526 603,99 DKK, 240 025 381,10 DEM, 978 809 128 GRD, 32 880 545 592 ESP, 2 895 278 255,52 FRF, 639 231,75 IEP, 299 570 865 085 ITL, 14 402 947 LUF, 789 273,12 NLG, 3 388 841 516 PTE og 84 710 673,60 GBP, er ikke omfattet af denne beslutning, fordi de endelige betalinger for oliefrø ikke blev foretaget før 1996, og resultaterne af EUGFL-undersøgelserne omfatter alle udgifter for 1995-høsten og ikke kun de forskud, der blev udbetalt i 1995; disse beløb er derfor trukket fra de udgifter, som medlemsstaterne anmeldte for den igangværende regnskabsafslutning og vil senere blive omfattet af regnskabsafslutning;

de udgifter, som Tyskland anmeldte for opkrævning af gebyrer til finansiering af forvaltningen af ordningen for markafgrøder i Schleswig-Holstein, på 271 964 DEM for regnskabsåret 1994 og 637 350 DEM for regnskabsåret 1995, og de udgifter på 93 542 717 GRD, som Grækenland anmeldte for en nedsættelse af støtten til skovbrugsforanstaltninger med 3,6 %, er ikke omfattet af denne beslutning, da det er nødvendigt at foretage supplerende undersøgelser; disse beløb er derfor trukket fra de udgifter, som disse medlemsstater anmeldte for den igangværende regnskabsafslutning, og vil senere blive omfattet af regnskabsafslutning;

i Kommissionens beslutning 89/255/EØF (7) blev der med forbehold anført finansielle korrektioner for Belgien til et beløb af 14 080 665 BEF for værdien af 974 tons hvedemel, der blev leveret som fødevarehjælp i henhold til forordning (EØF) nr. 93/82; i den dom, som handelsretten i Bruxelles afsagde den 20. juni 1997, fik det belgiske interventionsorgan ikke medhold i sit søgsmål mod kontrahenten, der blev tilkendt en skadeserstatning på 250 000 BEF og sagsomkostninger på 29 288 BEF; disse betalinger bør også omfattes af denne beslutning, da de påhviler Fællesskabets budget;

det er nødvendigt at foretage finansielle korrektioner, hvis regelbestemte tidsfrister for betalinger er blevet overskredet; disse korrektioner for Tyskland, Spanien og Irland i forbindelse med forskellige ordninger andrager henholdsvis 2 340 035,67 DEM, 3 362 203 596 ESP og 3 021 310,04 IEP; disse beløb er allerede blevet betalt til Kommissionen ved reduktion i de månedlige forskud; nogle af de berørte medlemsstater har benyttet sig af forligsproceduren; Kommissionen vil gennemgå korrektionerne igen, når forligsrapporterne er til rådighed; denne beslutning er imidlertid direkte gældende;

det er nødvendigt at foretage finansielle korrektioner for tilbagesøgte beløb, som fortsat er udestående; for Portugal andrager korrektionerne 76 346 800 PTE; Kommissionen forbeholder sig mulighed for igen at undersøge de korrektioner, der er foretaget i forbindelse med denne regnskabsafslutning, hvis resultaterne af yderligere undersøgelser eller juridiske procedurer viser, at beløbene ikke er skyldige eller ikke kan inddrives; denne beslutning er imidlertid direkte gældende;

efter artikel 5, stk. 2, litra c), i forordning (EØF) nr. 729/70 kan Kommissionen afvise at finansiere udgifter, der er afholdt i en periode på 24 måneder, før den skriftligt har meddelt medlemsstaterne kontrolresultaterne; Kommissionen har meddelt kontrolresultater til medlemsstaterne i perioden maj til september 1997; kontrollen kan få finansielle følger, som kan påvirke de udgifter, der blev anmeldt i regnskabsåret 1995; i forbindelse med denne kontrol har Kommissionen endnu ikke meddelt medlemsstaterne konklusionerne af evalueringen af de udgifter, som den vil foreslå udelukket fra finansiering i henhold til artikel 5, stk. 2, litra c); denne beslutning foregriber ikke Kommissionens ret til ved en senere beslutning at udelukke udgifter, der blev afholdt i regnskabsåret 1995, og som Kommissionen som et resultat af de ovennævnte kontroller finder ikke overholder Fællesskabets bestemmelser, fra EF-finansiering;

før Kommissionen fastsætter en finansiel korrektion, der kan underkastes den forligsprocedure, der er fastsat i Kommissionens beslutning 94/442/EF (8), er det nødvendigt, at medlemsstaten får mulighed for, hvis den ønsker det, at gøre brug af proceduren; sker det, er det vigtigt, at Kommissionen gennemgår den rapport, som forligsorganet udarbejder; perioden for proceduren vil ikke være udløbet for alle korrektioner, der kan underkastes forligsproceduren, på datoen for vedtagelsen af denne beslutning; beslutningen om regnskabsafslutning bør dog ikke udskydes yderligere; de pågældende beløb er derfor trukket fra de udgifter, som medlemsstaterne anmeldte for det pågældende år, og vil senere blive omfattet af regnskabsafslutning;

i artikel 8 i forordning (EØF) nr. 729/70 er det fastsat, at Fællesskabet ikke bærer de finansielle følger af uregelmæssigheder eller forsømmelser, som medlemsstaternes myndigheder eller organer kan gøres ansvarlige for; nogle af de finansielle følger, som Fællesskabet ikke kan bære, bør inddrages i denne beslutning;

denne beslutning foregriber ingen finansielle følger, der måtte blive draget ved en senere regnskabsafslutning i forbindelse med statsstøtte eller overtrædelser, for hvilke procedurer efter artikel 93 og 169 i traktaten nu er i gang eller blev afsluttet efter den 31. oktober 1998;

denne beslutning foregriber ingen finansielle følger, som Kommissionen ved en senere regnskabsafslutning drager af undersøgelser, der er i gang på tidspunktet for denne beslutning, af uregelmæssigheder i den i artikel 8 i forordning (EØF) nr. 729/70 omhandlede betydning eller af domme, som EF-Domstolen afsiger i sager, der verserede den 31. oktober 1998, vedrørende områder, der er omfattet af denne beslutning -

VEDTAGET FØLGENDE BESLUTNING:

Artikel 1

Medlemsstaternes regnskaber over udgifter, som EUGFL, Garantisektionen, finansierer for 1995, afsluttes herved som angivet i bilaget.

Artikel 2

Beløbene i punkt 3 i bilaget konteres som en del af de udgifter, der er omhandlet i artikel 4, stk. 1, i Kommissionens forordning (EF) nr. 296/96 (9), for anden måned efter meddelelsen af denne beslutning.

Artikel 3

Denne beslutning er rettet til medlemsstaterne.

Udfærdiget i Bruxelles, den 3. februar 1999.

På Kommissionens vegne

Franz FISCHLER

Medlem af Kommissionen

(1) EFT L 94 af 28. 4. 1970, s. 13.

(2) EFT L 125 af 8. 6. 1995, s. 1.

(3) EFT L 186 af 16. 8. 1972, s. 1.

(4) EFT L 30 af 2. 2. 1988, s. 7.

(5) EFT L 356 af 31. 12. 1977, s. 1.

(6) EFT L 340 af 11. 12. 1997, s. 1.

(7) EFT L 106 af 18. 4. 1989, s. 37.

(8) EFT L 182 af 16. 7. 1994, s. 45.

(9) EFT L 39 af 17. 2. 1996, s. 5.

BILAG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>

TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>

TABELPOSITION>

>TABELPOSITION>

>TABELPOSITION>

>TABELPOSITION>